07 | Mei | 2008 | Demoerin
Archive | 7:15 vm
Sjoe, skop ons nou sommer af met die moeder van die dood sondes – Lust. Ek het bietjie gesukkel om mooi beskrywende Afrikaans te kry, maar dink tog lustig, lus, drang of sommer lieshongerte(dink die een is nogal oulik) sal doen.
Daar bestaan heelwat definisies, wat almal neerkom op ongeveer die volgende: Dit is ‘n obsessiewe drang of begeerte na die plesiere van die vlees. Nou wat obsessief is moet jy maar vir jouself besluit, maar ek dink almal behalwe, dalk die Pous en ‘n paar Klooster-gangers, is hier in die kaka!
Wat ek egter glo die werklike probleem hier is, is hoe die lustigheid jou verhouding met ander mense (en julle sal ook later sien, diere) aantas. Dit is hier waar ek altyd aan my ouma se woorde dink: TE veel van ‘n goeie ding is ook nie meer so lekker nie. Soos wanneer jy te veel sweets eet en jy opeindig met maagpyn.
Nou ja, nou weet ons jy is obsessief oor die vlees-plesiere. “So what” sal jy dalk sê?
Dit bring ons nou by die uiteinde van sulke ongesonde obsessies, as hulle nie beheer kan word nie. Jou lewe word so totaal oorgeneem deur een of ander seksuele obsessie, en wanner dit onbevredig is lei dit tot sommige of dalk almal van die volgende: verkragting, seksuele verslawing(mmm…klink lekker), bloedskande, owerspel, diere-seks en dies meer.
Nou ja, ek dink dit is hier waar die stront die fan tref en baie mense met kak gestort word. Kyk, sekere goed is nou maar net verkeerd. En jy kan dit nie goed of wegpraat nie. As die skoen jou pas, trek hom aan – and don’t shoot the messenger!!
Josef Fritzl – Jy kan nie met jou dogter seks hê en kinders verwek nie. Dit is bloedskande. Eintlik sommer net fokken siek as jy my vra.
Aha – hier is die tammaletjie. Die een waarvoor almal ‘n honderd verskonings het. Owerspel. Jy mag nie met ‘n ander se man/vrou in die bed spring nie. Jy mag nie jou man/vrou verneuk met ‘n skelmpie nie. Dit is verkeerd. Klaar. Daar is nie verskonings wat dit kan regverdig nie. Ongelukkig is daar nou heelwat van die wat gereeld in die publiek uitkom, so voorbeelde is daar hope van. Vat nou maar die onlangse Steve/Janine en Jurie/Robby sages.
Verkragting is nou al so alledaags dat ons dit nie eers meer as ERG beskou nie. Dit is sad, ek wens dat manlike verkragters se totties afvrot en die tannies (ja, daar is van hulle ook) se koekies toevrot. Gelukkig aan die anderkant lees ons nie baie van bestiality (diere-seks) nie. Ek kan byvoorbeeld aan geen voorbeelde dink nie, so as een van die lesers wil bieg, skryf jou se naampie hier onder, en nee, parras tel nie.
Ek weet nou ook nie so lekker van die seks-verslawing nie, maar as julle so ‘n dame ken, ek sal haar graag wil ontmoet en uithelp met die praktiese, stelselmatige vermindering van die verslawing.
Wat die obsessiewe handelinge egter erger maak, is die onskuldige partye wat daarby ingesleep word. Die vrou van die man wat rondspeel, jou dogter en kinders (aka kleinkinders) Josef Fritzl, die verkragtingslagoffers en dies meer. Hierdie is die mense wat dikwels onwetend of onder dwang deel van die gemors word, en wat dikwels so ‘n sielkundige klap van die windmeul kry as dit uitkom, dat hulle lewens totaal opgefok word.
Dit laat my nou dink aan – Dink voor jy doen. Daar is soveel goetertjies betrokke in die neem van so ‘n besluit bv. Om saam met jou sekretaresse die mattressmambo te oefen, (ek kan nog steeds nie verstaan hoe iemand byvoorbeeld ‘n Zebra sal wil bykom nie). Dit is hier waar die lus, drang, en ja, lieshongerte vir ‘n oomblik opsy geskuif moet word en jy baie, BAIE, mooi moet dink aan die gevolge vir jouself, die skelmpie, jou vrou en ja….somtyds die Zebra.
Mason Cooley het gesê :”Love begins with an image, lust with a sensation”
Sleutelwoordw:deadly, lust, seven, sins